Skyerne ligger stadig tungt over landet, men der er mere sol på vej.

Efter en våd og meget blæsende start på ugen, lysner det endelig på vejrfronten. Torsdag bliver for mange en tørvejrsdag, som bliver bedre, som den skrider frem. Fra morgenstunden er det helt tørt, med temperaturer på 12-14 grader. Det er relativt lunt om morgenen, men det blæser fortsat med en god jævn til hård vind fra vest og nordvest. Det er ikke voldsomt blæsende som de forrige dage, men alligevel nok til at gøre vejret en smule køligt. Stormen Hans flytter sig endelig Dagen er startet ud næsten overskyet, vi ligger fortsat med lavtrykket Hans lige nordøst fra os. Heldigvis for Danmark, Norge og Sverige, så flytter Hans sig endelig lidt hurtigere mod nordøst. I løbet af dagen begynder en opklaring at komme ind over landet fra vest. Formiddagen byder fortsat på mange skyer. Men især mod sydvest begynder det at lysne mere og mere med solskin i perioder. Der vil for de fleste være tørvejr dagen igennem, men der kan opstå nogle lokale byger. Især på Sjælland og Bornholm, hvor der kortvarigt kan komme lidt regn. Når vi kommer lidt op på eftermiddagen, vil vinden aftage en smule og være jævn til frisk fra vest. Det er stadig på den blæsende side, men har man læ, vil man begynde at kunne mærke sommerfornemmelserne igen. Solen trænger mere igennem, som dagen skrider frem, og fra midt på eftermiddagen skulle det gerne holde helt tørt. Temperaturen ender oppe på 16-20 grader, stadig køligt for august måned. Sommerligt fredag Heldigvis bliver vejret endeligt sommerligt igen allerede i morgen, hvor temperaturen mange steder kommer op på 20-23 grader, og solen vil skinne i lange perioder. Vinden vil være svag til let, og gøre at det hurtigt vil føles varmt når solen skinner.